《丞相大资叶公挽词》
宋代·喻良能

德望堂堂重，威名凛凛寒。
三年衮衣粲，四海寸心丹。
绿野悲裴度，苍生忆谢安。
白头宾客在，惭痛泪阑干。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。